L 327/10
ET
Euroopa Liidu Teataja
21.12.2022
(57)
Kui abi antakse seoses Natura 2000 aladega seotud ebasoodsate tingimustega põllumajandussektoris, põlluma­ janduse keskkonna- ja kliimakohustuste täitmiseks ning mahepõllumajanduse toetamiseks, tuleks vabastust kohal­ dada üksnes põllumajandusliku esmatootmise sektoris tegutsevate ettevõtjate puhul.
(58)
Põllumajanduse tootlikkust ja kestlikkust käsitleva Euroopa innovatsioonipartnerluse raames rahastatavad projektid viivad uuendusteni põllumajandussektoris ja maapiirkondades.
Riigiabil, mida antakse ettevõtjatele, kes osalevad määruse (EL) 2021/2115 artikliga 127 hõlmatud Euroopa innovatsioonipartnerluse töörühmade projektides, on konkurentsile vähene mõju, eelkõige arvestades sellise abi positiivset rolli teadmiste jagamisel, eriti kohalike ja põllumajanduskogukondade jaoks, abi kollektiivset iseloomu ja suhteliselt väikest ulatust.
Need projektid on oma laadilt integreeritud.
Kuna need projektid hõlmavad tavaliselt paljusid osalisi ja mitut sektorit, võib tekkida teatavaid raskusi nende liigitamisel riigiabi eeskirjade alusel.
Kuna Euroopa innovatsioonipartnerluse töörühmade projektid, mis valitakse välja avaliku ja erasektori partnerluse raames koostatava ja rakendatava mitmeaastase kohaliku arengu strateegia alusel, on laadilt kohalikud ning suunatud kogukondlikele, sotsiaalsetele, keskkonnaalastele ja kliimaalastele huvidele, tuleks käesolevas määruses võtta arvesse teatavaid probleeme, mis mõjutavad Euroopa innovatsioonipartnerluse töörühmade projekte, et hõlbustada nende projektide puhul riigiabi eeskirjade täitmist.
(59)
Kuna abisummad, mida antakse Euroopa innovatsioonipartnerluse töörühmade projektidest otseselt või kaudselt kasu saavatele ettevõtjatele, on väikesed ning nende mõju kaubandusele ja konkurentsile on piiratud, tuleks sätestada lihtsad eeskirjad juhtudeks, kui abi kogusumma projekti kohta ei ületa teatavat ülemmäära.
(60)
Komisjon on 2014. aasta suuniste raames kohaldanud aluslepingu artikleid 107 ja 108 metsandussektoris tegut­ sevate ettevõtjate suhtes arvukates otsustes.
Ajavahemikul 2014–2020 kiitis komisjon kooskõlas kõnealuste suunistega heaks üle 200 metsandussektorile suunatud abikava.
Tänu selgete kokkusobivuskriteeriumide olemas­ olule ei ole metsanduse abimeetmed komisjoni kogemuse kohaselt põhjustanud siseturul märkimisväärseid konkurentsimoonutusi.
Seda kogemust arvesse võttes ning lihtsustamise ja menetlusökonoomia huvides peaks olema võimalik vabastada metsandussektorile suunatud abimeetmed teatamiskohustusest, olenemata sellest, kas neid kaasrahastatakse EAFRDst või mitte.
Seepärast on asjakohane, et komisjon kasutaks talle määrusega (EL) 2015/1588 antud volitusi järgmise abi puhul: metsastamiseks ja metsamaa rajamiseks antav abi; agrometsandus­ süsteemide jaoks antav abi; metsapõlengutest, loodusõnnetustest, loodusõnnetusega võrreldavatest ebasoodsatest ilmastikutingimustest, muudest ebasoodsatest ilmastikutingimustest, taimekahjustajatest ja katastroofidest tingitud metsakahjustuste ennetamiseks ja kõrvaldamiseks antav abi; abi investeeringuteks, millega parandatakse metsa ökosüsteemide vastupanuvõimet ja keskkonnaväärtust; teatavatest nõukogu direktiivi 92/43/EMÜ artiklis 3 ning Euroopa Parlamendi ja nõukogu direktiivi 2009/147/EÜ (15) artiklis 3 määratletud kohustuslikest nõuetest tule­ nevate piirkondlike ebasoodsate tegurite hüvitamiseks antav abi; metsanduse keskkonna- ja kliimateenusteks ning metsakaitseks antav abi; metsandussektori arendamise, ajakohastamise või kohandamisega seotud taristusse inves­ teerimiseks antav abi; metsandustehnoloogiasse ning metsatoodete töötlemisse, varumisse ja turustamisse inves­ teerimiseks antav abi; metsanduse geneetiliste ressursside säilitamiseks antav abi, stardiabi metsandussektori tootjarühmadele ja -organisatsioonidele, metsamaakorralduseks antav abi ja metsandussektori koostööks antav abi.
(61)
Metsandussektori koondalgatuste stimuleerimiseks on komisjon aluslepingu artikleid 107 ja 108 kohaldanud metsandussektori tootjarühmadele ja -organisatsioonidele antava stardiabi suhtes.
Ajavahemikul 2014–2020 kiitis komisjon sellise abi heaks viiel juhul.
Põllumajandussektoris oli selline abi juba määruse (EL) nr 702/2014 kohaselt teatamiskohustusest vabastatud.
Seepärast on asjakohane vabastada metsandussektori tootjarühmadele ja -organisatsioonidele antav stardiabi riigiabist teatamise kohustusest.
(62)
Majanduse mitmekesistamine ja uute majandustegevusalade, sealhulgas ringbiomajanduse tegevusalade loomine on oluline maapiirkondade arengu ja konkurentsivõime seisukohast ja VKEde jaoks, kes on liidu maapiirkondade majanduse vundament.
Määrusega (EL) 2021/2115 nähakse ette toetusmeetmed mittepõllumajandusliku ettevõt­ luse arendamiseks maapiirkondades, eesmärgiga edendada tööhõivet, võimaldada kvaliteetsete töökohtade loomist maapiirkondades, säilitada olemasolevaid töökohti, vähendada tööhõive hooajalisi kõikumisi, arendada mittepõl­ lumajanduslikke sektoreid väljaspool põllumajandust ja toiduainetööstust, soodustades samas ettevõtete integrat­ siooni ja kohalikke sektoritevahelisi seoseid.
(15) Euroopa Parlamendi ja nõukogu 30. novembri 2009. aasta direktiiv 2009/147/EÜ loodusliku linnustiku kaitse kohta (ELT L 20, 26.1.2010, lk 7).